จับตาพรุ่งนี้บ่ายครึ่ง! ศาลฯนัดไต่สวน DTAC ทิ้งไพ่ฟ้องกสทช.ลงมติขัดกฎหมาย
จับตาพรุ่งนี้บ่ายครึ่ง! ศาลฯนัดไต่สวน DTAC ทิ้งไพ่ฟ้องกสทช.ลงมติขัดกฎหมาย
10 ก.ย. 2561

ผู้สื่อข่าวรายงานว่า ในวันพรุ่งนี้ (11 ก.ย.61) เวลา 13.30 น. ศาลปกครองกลางนัดไต่สวนในคดีหมายเลขดำที่ ๑๘๐๒/๒๕๖๑ ระหว่างบริษัทโทเทิ่ล แอ็คเซ็ส คอมมินิเคชั่น จำกัด (มหาชน) หรือ DTAC กับคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. ในคดีข้อพิพาทเกี่ยวกับการที่หน่วยงานทางปกครองหรือเจ้าหน้าที่ของรัฐกระทำการโดยไม่ชอบด้วยกฎหมาย
อนึ่งก่อนหน้านี้ DTAC ได้ยื่นฟ้องโดยระบุว่า กสทช.กระทำการโดยไม่ชอบด้วยกฎหมาย กรณีผู้ถูกฟ้องคดีมีมติในคราวประชุมครั้งที่ 13/2561 เมื่อวันที่ 18 ก.ค.2561 กำหนดให้ผู้ฟ้องคดีต้องเข้าร่วมประมูลคลื่นความถี่ย่าน 1800 MHz และย่าน 800 MHz โดยอ้างว่าหากไม่ปฏิบัติตามเงื่อนไขจะไม่ได้รับสิทธิเข้าสู่มาตรการคุ้มครองผู้ใช้บริการ และมีคำสั่งที่ สทช 5009/21072.25 ลว. 31 ก.ค. 2561 ให้ผู้ฟ้องคดีปฏิบัติตามมติดังกล่าว ซึ่งผู้ฟ้องคดีเห็นว่าเป็นมติและคำสั่งที่ไม่ชอบด้วยกฎหมาย